Võib-olla inimesed tänapäeval on eemaldunud ühiskonnast ja
hakanud seetõttu elama rohkem enesekeskselt.
Nad elavad selle järgi, mida ise vajavad elus.
Vanasti elati rohkem perekonna või ühiskonna jaoks.
Olen ise nende kahe vahel.
Olen elanud ühtemoodi ja siis avastanud,
et ei tahagi sellist eluviisi.
Kohtud inimestega, kellega pole varem kohtunud ja
tunned, et nad on su perekond.
Teil on ühine Isa, sarnased unistused, liigute ühe eesmärgi poole.
Milline on Jumala reaalsus igapäevaelus?
Mitte ainult pühapäeva-kristlaste seas või kiriku kultuuris.
Milline see on tänapäeva tavaelus?
Milline see on mu inimsuhetes?
Olen pärit suurest perekonnast. Mul on kolm õde ja kaks venda.
Olen harjunud sellega, et mu ümber on inimesed,
kellega saan teha ja jagada asju.
See on üks põhjus, miks minu jaoks on loomulik elada koos inimestega.
Olen harjunud sellega väiksest peale.
Minu igatsus jagada elu inimestega tuleneb
loomulikust tunnetusest, et inimest ei loodud elama üksi.
On nii palju asju, mida pole tore üksi teha.
Kui ma peaksin üksi ära sööma kõik need söögid, mida valmistan,
läheksin paksuks. Mulle meeldib söögitegemine ja see,
et kodus on palju inimesi, kes tahavad süüa.
Kui on raske maha rahuneda või tahaksid kuulda Jumala häält,
aga ei oska üksi kuulata.
Kui teised inimesed on ka, need olukorrad on lihtsamad.
On lihtsam Jumalale ligeneda.
Mul on üks näide.
Enne noorteõhtule minekut, lamasime maas ja kuulasime muusikat.
Püüdsime Jumalat kuulata, mida Temal selle õhtu jaoks on.
Jumal hakkas rääkima ja andma ideesid, millest rääkida.
Üksinda ma ei oleks hakkama saanud.
Oli lihtsam olla avatud, kuna olime koos.
Arvan, et tänapäeval inimestel tihti puudub hea arvamus perekonnast.
Seal, kust ma pärit olen, on palju katkiseid perekondi.
Jumal võib elustada su usku iseendasse ja teistesse selle läbi,
et jagad oma elu koos teiste inimestega.
Ühine palve aitab nägema asju uutest vaatenurkadest.
See annab tasakaalu.
Kui ma ei näe enam enda vaatenurgast,
teine inimene aitab mul näha uuel viisil.
Inimesed on erinevad. Jumal võib kasutada teiste inimeste ande,
et meid varustada.
Usun, et Jumal tahab kasutada teisi inimesi kui oma tööriistu.
On tähtis palvetada koos, et Jumala riik saaks reaalseks.
Jumalaga suhte kirjeldamine on minu jaoks tihti raske.
See on nii isiklik, et seda on raske määratleda.
Minu jaoks see tundub igapäevane,
võib-olla sellepärast on ka raske kirjeldada.
See on igas hetkes ja ma ei oska seda eraldada.
See on pidev palve ja suhtlemine, isegi alateadlikult.
Kas on väga hull öelda, et ma ei tea,
kus lõppevad minu mõtted ja algavad Jumala mõtted?
Ma ei kasuta palju sõna "palvetan".
Tunnen, et Jumal on kaasas iga mu mõttekäiguga.
See on koosolemine igas olukorras.
Hommikul kui ärkan ja õhtul kui lähen magama ning
kõiges, mis sinna vahele jääb.
Me oleme koos. Jumal on seal, kus mina olen või
mina lähen sinna, kus Jumal on.
Jumal ahvatles mind palvetama.
Keegi pakkus mulle, et võiksin palvetada.
Mõtlesin, et see on küll tähtis, pean tõepoolest palvetama.
Mulle hakkas see meeldima kuna sain aru,
et teisel pool on keegi, kes kuulab.
Palve on see, mis hoiab südant elus.
Kui hapnikku on vähe, palve pumpab rohkem Jumalat mu ellu.
Jumal justkui hingab mu südamesse.
Jalutasin ükskord metroojaamas. Tulin töölt ära, sest olin haige.
Palvetasin kõva häälega ja järsku sain aru, et jaam oli täis inimesi.
Vahel see tuleb nii loomulikult, et ei mõtlegi selle peale,
kuidas inimesed võivad seda imelikuks pidada.
Võib-olla kõige suurem saladus, mida Jumal tahab jagada iga päev,
on see, kui armastusväärsed me oleme.
Seal, kus me näeme ainult pimedust, Jumal ootab.
Need asjad, mis on meie jaoks hirmsad: luupainajad või tormid.
Jumal tunneb neid, ta teab, kust need tulevad ja kuhu lähevad.
Meil pole midagi karta.
Jumala käes väiksed detailid on äärmiselt ilusad.
See viis, kuidas Jumal kogub kokku kõik meie pisarad ja
need on Tema jaoks teemandid.
Ta on näinud ja jaganud meiega kõiki salajasi pisaraid.
Mis nendest lõpuks välja kasvab, kui oleme nutnud need koos Temaga?
Palvet ei saa eraldada Jumalast.
Ei saa mõelda, et mida paremini me õpime palvetama,
seda paremad lahendused tulevad.
Palve on ikka veel see elektrivool, vereringe, hapnik.
See paneb mu südame elama.
Tähtsam on see, et me elame ühenduses Jumalaga,
kui see, kuidas me palvetame.
Sellel pole kindlat vormi. See saab alguse igapäevaelus
tekkivatest olukordadest.
Hea ja lihtne on olla koos palves.
Osadus on tähtis. Meie südamed püsivad elus, kui elame osaduses.
Et sügav osadus oleks võimalik, on vaja palvet.
Palve toob Jumala meie keskele.
Mulle meeldib selline palve, mis on elav.
Kui on selline tuju, võime panna muusika põhja ja
lamada koos elutoa põrandal.
Võime minna kasvõi koos uisutama ja palvetada seal.
Jumal on seal, kuhu ma lähen.
Ma ei pea ülistama Jumalat ainult kirikus.
Ülistus on see, et ma elan täiega ja annan kogu südame Jumalale.
Minu jaoks oleks imeline näha oma elus rohkem
Jumala riigi reaalsust.
Et see võiks olla aina rohkem osa igapäevaelust.
Et see, kuidas ma tahan elada, saaks reaalsemaks.
See, mida me Piiblist loeme, saaks reaalsuseks.
Et see ei tunduks enam kättesaamatu.
See on minu tuleviku soov Jumala riigiga seoses.
Jumala riik kõlab suur, et võin sellest ka unistada suurelt.
Nii enda kui ka teiste eludes.
Üks asi, mida veel igatsen, on näha teiste inimeste eludes,
mis on kuningriigi reaalsus ja kuidas see mõjutab neid.
Igatsen seda, et inimesed enam ei kardaks.
Tihti elame hirmudes.
Mis juhtub siis kui...?
Meil on täiesti arusaamatud hirmud.
Igatsen seda, et Jumala kuningriik ilmuks meie sees ja meie suhetes
sel viisil, et inimesed ei peaks enam kartma.
Jumal armastab mind kirglikult.
Sellepärast ma tohin olla see, kes ma olen.
Jumal armastab mind sellisena.
Jumal armastab mind täpselt sellisena.
Me oleme kõik loodud selleks, et Jumal võiks meid armastada.
Et me võiksime peegeldada Jumala auhiilgust.
Igatsen näha, et Jumala auhiilgus tuleks inimestes esile.
See ei saa esile tulla, kui inimene ei tunne Jumalat.
Kui tahad kedagi peegeldada, pead tema poole vaatama.
Jumala kuningriik tuleb esile selles, et me tunneme Teda.
Tahan, et Jumala kuningriik võiks tulla esile.
Jeesus, tänan, et Sina elad meie sees.
Me oleme siin, et tuua inimeste eludesse Sinu armastust ja soojust.
Et inimesed võiksid olla üksteise vastu lahked,
austada ja armastada üksteist.
Tõlge: Sanna Pitko